
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 883 

11 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υιοθέτηση μέτρων για την εφαρμογή του εγκεκριμέ¬ 
νου Εθνικού Διαχειριστικού Προγράμματος για το 
χέλι, στο πλαίσιο εφαρμογής του Καν(ΕΚ) αριθ. 
1100/07 του Συμβουλίου για την θέσπιση μέτρων 
για την ανασύσταση του αποθέματος του Ευρω¬ 


παϊκού χελιού (ΑηρυίΙΙα απρυίΙΙα). 1 

Όροι, προϋποθέσεις και διαδικασία για την εξουσι¬ 
οδότηση Σταθμών Ελέγχου ΑΤΡ. 2 

Έγκριση υπερωριακής απασχόλησης υπαλλήλων του 
Δήμου Παξών της υπηρεσίας καθαριότητας και 

Φωτισμού. 3 

Έγκριση υπερωριακής απασχόλησης υπαλλήλων του 
Δήμου Παξών. 4 


ΑΠΟΦΑΣΕΙ Σ 

Αριθμ. 643/39462 (1) 


Υιοθέτηση μέτρων για την εφαρμογή του εγκεκριμένου 
Εθνικού Διαχειριστικού Προγράμματος για το χέλι, 
στο πλαίσιο εφαρμογής του Καν(ΕΚ) αριθ. 1100/07 
του Συμβουλίου για την θέσπιση μέτρων για την 
ανασύσταση του αποθέματος του Ευρωπαϊκού χε¬ 
λιού (ΑηρυίΙΙα απρυίΙΙα). 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το άρθρο 9 παρ. 2. του Ν. 2732/1999 «Διεπαγγελμα- 
τικές Οργανώσεις και ρύθμιση θεμάτων αρμοδιότητας 
του Υπουργείου Γεωργίας» (ΦΕΚ 154 Α730-07- 1999). 

2. Το Ν.1558/85 «Κυβέρνηση και Κυβερνητικά Όργανα». 
(ΦΕΚ 137 Α'/1985) όπως τροποποιήθηκε και ισχύει. 

3. Το Ν.3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης- Πρόγραμμα 
Καλλικράτης.» (ΦΕΚ 87 Α707-06-2010). 

4. Το Π.Δ. 95/2012 «Τροποποίηση Π.Δ 85/2012Ίδρυση 
και μετονομασία Υπουργείων, μεταφορά και κατάρ¬ 
γηση υπηρεσιών (ΑΊ41) και ειδικότερα το άρθρο 2 
αυτού για τη παραμονή και λειτουργία της Γενικής 
Δ/νσης Αλιείας στο Υπουργείο Ανάπτυξης, Ανταγωνι¬ 
στικότητας, Υποδομών, Μεταφορών και Δικτύων (ΦΕΚ 
149/Α/17.07.2012). 


5. Το Π.Δ. 98/2012 «Τροποποίηση Π.Δ 85/2012 Ίδρυση 
και μετονομασία Υπουργείων, μεταφορά και κατάργη¬ 
ση υπηρεσιών (Α'141) και ειδικότερα το άρθρο 6 αυτού 
για τη μεταφορά της Γενικής Δ/νσης Αλιείας από το 
Υπουργείο Ανάπτυξης, Ανταγωνιστικότητας Υποδομών 
Μεταφορών και Δικτύων στο Υπουργείο Αγροτικής Ανά¬ 
πτυξης και Τροφίμων» (ΦΕΚ 160/Α/10.08.2012). 

6. Το Π.Δ. 402/1988 «Οργανισμός Υπουργείου Γεωρ¬ 
γίας» (ΦΕΚ 187 Α'/26-08-1988),όπως τροποποιήθηκε και 
συμπληρώθηκε. 

7. Τον Καν(ΕΚ) αριθ. 1100/2007 του Συμβουλίου της 
18ης Σεπτεμβρίου 2007 για την θέσπιση μέτρων για την 
ανασύσταση του αποθέματος του Ευρωπαϊκού χελιού 

8. Την Ε(2010)8218 απόφαση της Ευρωπαϊκής Επιτρο¬ 
πής, της 29-11-2010 περί της έγκρισης του Προγράμμα¬ 
τος Διαχείρισης χελιού που υποβλήθηκε στην Επιτροπή 
από την Ελλάδα βάσει του Καν(ΕΚ) αριθ. 1100/97 του 
Συμβουλίου για την θέσπιση μέτρων που αφορούν στην 
ανασύσταση του αποθέματος του Ευρωπαϊκού χελιού. 

9. Το Ν.Δ. 420/70(ΦΕΚ 27 Α731-1-1970) «Αλιευτικός κώ¬ 
δικας», άρθρα 45 και 46 αυτού και άρθρο 51 (όπως αντι- 
καταστάθηκε με το άρθρο 9 παρ. 4.1.β του Ν. 2040/929 
(ΦΕΚ 70 Α')) για την αναπροσαρμογή του μισθώματος 
των εκμεταλλευομένων λιμνοθαλασσών και μισθωμένων 
θαλάσσιων θέσεων. 

10. Το Β.Δ. 142/71 (ΦΕΚ 49 Α712-3-71) Περί αλιείας των 
υδροβίων ζώων λιμνών και ποταμών και προστασίας 
αυτών. 

11. Το Β.Δ. 666/66 (ΦΕΚ 160 Α722-8-66) Περί αδειών 
αλιευτικών σκαφών. 

12. Το Π.Δ. 235/79 (ΦΕΚ 65Α74-4-79) Περί ρυθμίσεως 
της εντός των ποταμών διενεργούμενης αλιείας. 

13. Το Π.Δ. 373/85 (ΦΕΚ 131 Α') Περί ερασιτεχνικής 
αλιείας. 

14. Το Π.Δ. 99/2003 (ΦΕΚ 94 Α') Περί διενέργειας αλι¬ 
είας στα εσωτερικά νερά. 

15. Την εισήγηση της Υπηρεσίας. 

16. Την αρ. 254/2012 Γνωμοδότηση του Συμβουλίου 
Αλιείας. 

17. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Για την εφαρμογή του ΚΑΝ(ΕΚ)1100/2007 του Συμβου¬ 
λίου, όπως εξειδικεύεται στο εγκεκριμένο Εθνικό Διαχει¬ 
ριστικό Πρόγραμμα για το χέλι, αποφασίζουμε τα εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α. ΔΙΟΙΚΗΤΙΚΑ ΜΕΤΡΑ 

- Ορίζεται ως Αρμόδια Εθνική Αρχή, για την υλοποίηση 
των δράσεων του Εθνικού Προγράμματος Διαχείρισης 
Χελιού, η Διεύθυνση Υδατοκαλλιεργειών & Εσωτερικών 
Υδάτων της Γενικής Δ/νσης Αλιείας του Υπουργείου 
Αγροτικής Ανάπτυξης και Τροφίμων, συνεπικουρούμε- 
νη από τις κατά τόπους αρμόδιες για θέματα Αλιείας 
Υπηρεσίες. 

Β. ΤΕΧΝΙΚΑ ΜΕΤΡΑ ΓΙΑ ΤΗΝ ΔΙΑΧΕΙΡΙΣΗ ΤΟΥ ΧΕΛΙΟΥ 

1. Το 30% τουλάχιστον της ετήσιας εξαλιευόμενης 
παραγωγής χελιού που εγκλωβίζεται στις ιχθυοσυλλη- 
πτικές εγκαταστάσεις των μισθωμένων λιμνοθαλασσών 
της Επικράτειας και των μισθωμένων θαλάσσιων θέσε¬ 
ων του Αμβρακικού Κόλπου προς πώληση, απελευθε¬ 
ρώνεται υποχρεωτικά στη θάλασσα. 

Η απελευθέρωση στη θάλασσα διενεργείται υπό την 
εποπτεία της Υπηρεσίας της αρμόδιας για θέματα αλι¬ 
είας της Περιφερειακής Ενότητας, παρουσία τριμελούς 
Επιτροπής συνιστωμένης σε επίπεδο Περιφερειακής 
Ενότητας και αποτελουμένης από τον εκάστοτε οριζό¬ 
μενο εκπρόσωπο της Υπηρεσίας Αλιείας, του Λιμενικού 
Σώματος και της Κτηνιατρικής Υπηρεσίας παρουσία του 
μισθωτή της εκμετάλλευσης. 

Η απελευθέρωση γίνεται σε κατάλληλη περιοχή 
υποδεικνυόμενη από την Υπηρεσία Αλιείας της Περι¬ 
φερειακής Ενότητας, αφού ληφθούν σωματομετρικά 
στοιχεία δείγματος των απελευθερούμενων χελιών και 
η απελευθερούμενη ποσότητα χελιών βεβαιώνεται από 
την Επιτροπή. 

Το πρωτόκολλο απελευθέρωσης της Επιτροπής θε¬ 
ωρημένο από την Υπηρεσία Αλιείας της Περιφερειακής 
Ενότητας, αποτελεί πιστοποίηση της απελευθέρωσης και 
απαραίτητη προϋπόθεση για την έκδοση της βεβαίωσης 
της παραγράφου 8 και συνοδεύει κάθε παρτίδα χελιού 
προς εμπορία, μέχρι την πρώτη πώληση καθώς και κατά 
την ενδοκοινοτική διακίνηση μεταξύ κρατών μελών, 

Το πρωτόκολλο απελευθέρωσης περιλαμβάνει τουλά¬ 
χιστον τα εξής: τα στοιχεία της εκμετάλλευσης και του 
μισθωτή της εκμετάλλευσης, την ποσότητα εξαλίευσης 
προς πώληση, την ημερομηνία απελευθέρωσης, την πο¬ 
σότητα που απελευθερώθηκε, την περιοχή απελευθέ¬ 
ρωσης, τα στοιχεία των μελών της επιτροπής. 

Ο όρος της απελευθέρωσης θα τίθεται ως αναγκαία 
προϋπόθεση της σύναψης της σύμβασης μίσθωσης των 
λιμνοθαλασσών της Επικράτειας και των μισθωμένων 
θαλάσσιων θέσεων του Αμβρακικού Κόλπου που εκμι¬ 
σθώνονται. Ο μισθωτής στην προσφορά του θα έχει 
λάβει υπόψη του την απαρέγκλιτη τήρηση του όρου 
αυτού αζημίως για το Δημόσιο, χωρίς δηλαδή να επη¬ 
ρεάζεται το ύψος του μισθώματος. 

Για τις υφιστάμενες μισθώσεις θα γίνει αντίστοιχη 
τροποποίηση των συμβάσεων. Τα τυχόν ζητήματα που 
θα προκύψουν από την εφαρμογή του ανωτέρω όρου, 
θα εξετάζονται κατά περίπτωση, με στοιχεία που θα 
υποβάλλονται στην αρμόδια Υπηρεσία Αλιείας. 

2. Το 10% της εισαγόμενης και προοριζόμενης για 
εκτροφή ποσότητας γυαλόχελων απελευθερώνεται 
υποχρεωτικά κατ’ έτος σε επιλεγμένα κατάλληλα οι¬ 
κοσυστήματα. Η ποσότητα αυτή μπορεί να προέρχεται, 
είτε από εισαγόμενη ποσόστωση χελιών εμπλουτισμού 
είτε να αποτελείται από χέλια μεγαλύτερου μεγέθους, 
εφ’ όσον η ποσότητά τους επακριβώς αιτιολογείται. 

Η υποχρέωση απελευθέρωσης της ποσότητας αυτής 


συνιστά την συμμετοχή των υδατοκαλλιεργητών χελιού 
στην εφαρμογή του Εθνικού Προγράμματος Διαχείρισης 
χελιού με σκοπό την ανασύσταση του αποθέματος του 
ευρωπαϊκού χελιού. 

Η ποσότητα αυτή δύναται να αναθεωρείται και να 
αναπροσαρμόζεται με την τροποποίηση της παρούσας 
Υπουργικής απόφασης, εφόσον αυτό κρίνεται απαραίτη¬ 
το, από την επιτυχία ή όχι του εγχειρήματος σε εθνικό 
επίπεδο, ή και από την κατάσταση του αποθέματος 
χελιού σε ευρωπαϊκό επίπεδο. 

Η απελευθέρωση της ως άνω ποσότητας χελιών δι- 
ενεργείται υπό την εποπτεία της Υπηρεσίας αλιείας 
της αρμόδιας για την αδειοδότηση των μονάδων υδα¬ 
τοκαλλιέργειας χελιού, παρουσία τριμελούς Επιτροπής 
αποτελούμενης από τους εκάστοτε οριζόμενους δύο 
εκπροσώπους της Υπηρεσίας Αλιείας και έναν εκπρό¬ 
σωπο της Κτηνιατρικής Υπηρεσίας, παρουσία του υδα- 
τοκαλλιεργητή. 

Το πρωτόκολλο απελευθέρωσης της Επιτροπής θεω¬ 
ρημένο από την Υπηρεσία Αλιείας, αποτελεί πιστοποί¬ 
ηση της απελευθέρωσης και συνοδεύει κάθε παρτίδα 
χελιού προς εμπορία μέχρι την πρώτη πώληση καθώς 
και κατά την ενδοκοινοτική διακίνηση μεταξύ κρατών 
μελών, αποτελεί δε την απαραίτητη προϋπόθεση για 
την έκδοση της βεβαίωσης της παραγράφου 8. 

Το πρωτόκολλο απελευθέρωσης περιλαμβάνει τουλά¬ 
χιστον τα εξής: τα στοιχεία του κυρίου της ιχθυοτροφι- 
κής εκμετάλλευσης και του εισαγωγέα, την ποσότητα 
των χελιών που εισάγονται, την χώρα προέλευσης του 
εισαγόμενου γόνου και την ημερομηνία εισαγωγής, την 
ημερομηνία απελευθέρωσης, την περιοχή απελευθέρω¬ 
σης, την ποσότητα που απελευθερώθηκε για εμπλουτι¬ 
σμό, τα στοιχεία των μελών της επιτροπής. 

Η απελευθέρωση γίνεται σε κατάλληλη περιοχή υπο¬ 
δεικνυόμενη από την ως άνω αναφερόμενη Υπηρεσία 
Αλιείας. 

3. Η άδεια αλιείας γόνου χελιού χορηγείται από τις 
κατά τόπους Υπηρεσίες Αλιείας που είναι αρμόδιες 
για την αδειοδότηση των μονάδων υδατοκαλλιέργειας 
χελιού μετά από σύμφωνη γνώμη της Δ/νσης Υδατο¬ 
καλλιεργειών & Εσωτερικών Υδάτων του Υπουργείου 
Αγροτικής Ανάπτυξης και Τροφίμων. 

Η έγκριση για την διενέργεια εμπλουτισμού με χέλι 
λιμνών, ποταμών και λιμνοθαλασσών χορηγείται από 
τις ως άνω αναφερόμενες αρμόδιες Υπηρεσίες Αλιείας, 
οι οποίες εκδίδουν και τη σχετική άδεια εμπλουτισμού. 

Οι σχετικές διαδικασίες και προϋποθέσεις αναφέρο- 
νται ως ακολούθως: 

α. Αδεια αλιείας γόνου χελιού χορηγείται αποκλειστι¬ 
κά για περιπτώσεις εγκλωβισμένων πληθυσμών χελιού 
σε συστήματα άρδευσης και αποστράγγισης, φράγματα, 
αντλιοστάσια και γενικά περιοχές όπου υπάρχει δυσκο¬ 
λία διόδου και υψηλή φυσική θνησιμότητα των χελιών σε 
συνεργασία με τους αρμόδιους φορείς διαχείρισης των 
ανωτέρω συστημάτων και μόνο με παράλληλη ενέργεια 
εμπλουτισμού που θα αντιπροσωπεύει το 20 % της 
συλλεγόμενης μάζας γυαλόχελων. 

Η ποσότητα αυτή δύναται να αναθεωρείται και να 
αναπροσαρμόζεται με την τροποποίηση της παρούσας 
Υπουργικής απόφασης, εφόσον αυτό κρίνεται απαραίτη¬ 
το, από την επιτυχία ή όχι του εγχειρήματος σε εθνικό 
επίπεδο, ή και από την κατάσταση του αποθέματος 
χελιού σε ευρωπαϊκό επίπεδο. 

Τόσον η αλιεία γόνου, όσον και η ενέργεια εμπλουτι¬ 
σμού θα διενεργούνται υπό την εποπτεία της ως άνω 
αναφερόμενης αρμόδιας για θέματα αλιείας Υπηρεσίας, 
παρουσία της τριμελούς Επιτροπής της παραγράφου 
2 της παρούσας. 

Το πρωτόκολλο αλιείας γόνου καθώς και το πρω¬ 
τόκολλο απελευθέρωσης περιλαμβάνουν κατά περί¬ 
πτωση τουλάχιστον τα εξής στοιχεία: τα στοιχεία 
του φορέα του αιτούντα την άδεια αλιείας γόνου, τα 
στοιχεία που αφορούν την άδεια αλιείας γόνου, την 
περιοχή αλιείας, την ποσότητα που αλιεύθηκε και την 
ημερομηνία αλίευσης γόνου, την ποσότητα που απε¬ 
λευθερώθηκε για εμπλουτισμό, την ημερομηνία και 
την περιοχή απελευθέρωσης, τα στοιχεία των μελών 
της επιτροπής. 

Η απελευθέρωση γίνεται σε κατάλληλη περιοχή υπο¬ 
δεικνυόμενη από την ως άνω αναφερόμενη αρμόδια 
Υπηρεσία Αλιείας. 

β. Οι ενδιαφερόμενοι φορείς υποβάλλουν αίτηση στην 
ως άνω αναφερόμενη αρμόδια Υπηρεσία Αλιείας, συνο- 
δευόμενη από μελέτη σκοπιμότητας στην οποία εκτός 
των άλλων θα αναφέρονται και στοιχεία των προβλεπό- 
μενων ενεργειών εμπλουτισμού, σύμφωνα με το Εθνικό 
Πρόγραμμα διαχείρισης χελιού, οι οποίες αφορούν: 

1) τη μεταφορά γυαλόχελων από χώρους με υψηλή 
θνησιμότητα (π.χ. τα αντλιοστάσια των συστημάτων 
άρδευσης) σε ευνοϊκά οικοσυστήματα, 

2) την επιλογή για εμπλουτισμό σαφώς καθορισμέ¬ 
νων «ευνοϊκών» για τις δράσεις ανασύστασης οικοσυ¬ 
στημάτων (περιοχές με υψηλό ποσοστό επιβίωσης και 
πιθανότητες διαφυγής). 

γ. Η αρμόδια Υπηρεσία Αλιείας διαβιβάζει για σύμφωνη 
γνώμη το σχετικό αίτημα καθώς και εμπεριστατωμένη 
εισήγηση στην Δ/νση Υδατοκαλλιεργειών και Εσωτερι¬ 
κών Υδάτων και μετά την έκδοση της σύμφωνης γνώμης 
εκδίδει την ειδική άδεια αλιείας γόνου χελιού, την οποία 
υποχρεούται να κοινοποιήσει στην ως άνω Δ/νση. 

4. Απαγορεύεται απολύτως η αλιεία χελιών με βολ- 
κούς, για όλο το έτος, εντός των μισθωμένων θαλάσσιων 
θέσεων του Αμβρακικού Κόλπου και εντός όλων των 
λιμνοθαλασσών της Επικράτειας, περιλαμβανομένης 
και της αλιείας χελιών με βολκούς που διεξάγεται σε 
αυτές από τους ελεύθερους αλιείς. 

5. Απαγορεύεται απολύτως για χρονικό διάστημα από 
1ης Νοέμβριου κάθε έτους έως το τέλος Ιανουάριου 
του επόμενου έτους η διενέργεια αλιείας χελιού με 
κάθε μέσο και κάθε εργαλείο εντός των ποταμών και 
των δέλτα αυτών, περιμετρικά και σε ακτίνα 3νμ από 
τις εκβολές. 

6. Απαγορεύεται απολύτως η ερασιτεχνική αλιεία χε¬ 
λιού, καθ’ όλο το έτος σε όλη την Επικράτεια. 

7. Η άσκηση αλιείας χελιού από οποιοδήποτε επαγγελ¬ 
ματικό σκάφος γίνεται κατόπιν έκδοσης ειδικής άδειας 
αλιείας. Η ειδική άδεια αλιείας επαγγελματικού σκάφους 
εκδίδεται, ως εξής: 

- Οι κατά τόπους αρμόδιες για την έκδοση των αδειών 
αλιείας Υπηρεσίες Αλιείας, μετά από σχετική αίτηση του 
ενδιαφερομένου πλοιοκτήτη (ιδιοκτήτη ή/και ασκούντο 
την εκμετάλλευση) επαγγελματικού αλιευτικού σκά¬ 
φους, χορηγούν έγκριση στο σκάφος το έχον την επαγ¬ 
γελματική άδεια αλιείας σε ισχύ, με τους όρους και 
προϋποθέσεις της παρούσας απόφασης. 


- Η «ειδική άδεια» εκδίδεται από τις κατά περίπτωση 
αρμόδιες αρχές εντός του πρώτου τετραμήνου κάθε 
ημερολογιακού έτους και ισχύει για δύο έτη από την 
ημερομηνία έκδοσής της, εκτός αν παύσει να ισχύει ή 
ανακληθεί, σύμφωνα με Κοινοτικές ή Εθνικές διατάξεις. 

- Ο πλοιοκτήτης του αλιευτικού σκάφους που έχει 
εφοδιαστεί με την «ειδική άδεια», υποχρεούται να δη¬ 
λώνει στην αρμόδια Υπηρεσία Αλιείας τον αριθμό των 
χελιών, τις ποσότητες που αλίευσε και την περιοχή 
αλίευσης. 

8. Για την ενδοκοινοτική διακίνηση και εμπορία του 
χελιού μεταξύ των κρατών -μελών, οι κατά τόπους 
αρμόδιες Υπηρεσίες Αλιείας χορηγούν την βεβαίωση 
των παραγράφων 1 και 2, στην οποία αναφέρεται ότι 
η ποσότητα του είδους ΑπρυίΙΙα επρυίΙΙε προς ενδοκοι¬ 
νοτική διακίνηση μεταξύ κρατών -μελών, έχει αλιευθεί 
ή παραχθεί από εκτροφή σύμφωνα με την εθνική και 
κοινοτική νομοθεσία και σύμφωνα με το εγκεκριμένο 
Εθνικό Πρόγραμμα Διαχείρισης χελιού. 

Για την έκδοση της ανωτέρω βεβαίωσης οι ως άνω 
Υπηρεσίες λαμβάνουν υπ’ όψη εκτός των άλλων και την 
τήρηση εφαρμογής των προϋποθέσεων της παρούσης. 

Οι εν λόγω βεβαιώσεις απαιτούνται, για την έκδοση 
από τις αρμόδιες Περιφερειακές Διαχειριστικές Αρχές 
ΟΙΤΕ8, των απλών αδειών για την ενδοκοινοτική δια¬ 
κίνηση του χελιού μεταξύ κρατών -μελών, πέραν των 
άλλων πιστοποιητικών που πιθανόν απαιτούνται και 
χορηγούνται από άλλες Υπηρεσίες. 

9. Τα πρωτόκολλα απελευθέρωσης των παραγραφών 
1, 2 και 3 καθώς και οι βεβαιώσεις ενδοκοινοτικής δι¬ 
ακίνησης της παραγράφου 8 τηρούνται για περίοδο 
τουλάχιστον δέκα ετών από τις αρμόδιες Υπηρεσίες 
Αλιείας, τους φορείς των ιχθυοτροφικών εκμεταλλεύ¬ 
σεων και των υδατοκαλλιεργειών χελιού καθώς και των 
εξαγωγέων. 

10. Απαγορεύεται η ανάπτυξη κάθε δομής ή δραστη¬ 
ριότητας που εμποδίζει την ελεύθερη μετακίνηση υδρό¬ 
βιων οργανισμών ( χελιών-ψαριών) μέσα από το κανάλι 
υπερχείλισης ΔΙΜΙΚΟΥ που συνδέει τις λίμνες Τριχωνίδα 
και Λυσιμαχεία με τον Αχελώο ποταμό και μέσω αυτού 
με το Ιόνιο Πέλαγος. Η ανάπτυξη οποιοσδήποτε δομής 
εντός του συγκεκριμένου καναλιού θα γίνεται μόνο μετά 
από σύμφωνη γνώμη της αρμόδιας Υπηρεσίας Αλιείας 
και έγκριση σχετικής μελέτης. 

11. Έως τις 31 Μαρτίου του επομένου έτους, υποβάλ¬ 
λονται στη Δ/νση Υδατοκαλλιεργειών & Εσωτερικών 
Υδάτων, με ευθύνη των αρμοδίων Υπηρεσιών Αλιείας, 
Ετήσια Απογραφικά Δελτία, για τις υδατοκαλλιέργειες 
χελιού και την αλιεία χελιού και όλα τα στοιχεία και δε¬ 
δομένα από την εφαρμογή της παρούσας καθώς και ότι 
σχετικό στοιχείο ήθελε ζητηθεί, στο πλαίσιο εφαρμογής 
του Εθνικού Διαχειριστικού Προγράμματος για το χέλι. 

Η ακρίβεια και η έγκαιρη αποστολή των ανωτέρω 
αποτελεί ευθύνη των φορέων των ιχθυοτροφικών εκμε¬ 
ταλλεύσεων των λιμνοθαλασσών, λιμνών, ποταμών, μι¬ 
σθωμένων θαλάσσιων θέσεων, των υδατοκαλλιεργειών 
χελιού και των αλιέων, υπό την εποπτεία των αρμόδιων 
Υπηρεσιών Αλιείας. 

12. ΙΧΝΗΛΑΣΙΜΟΤΗΤΑ 

Για να εξασφαλισθεί ότι όλα τα αλιεύματα χελιού 
ελέγχονται σωστά θα πρέπει, σε όλα τα στάδια παρα¬ 
γωγής κατεργασίας, διανομής, από την αλίευση ή την 
καλλιέργειά τους έως τη λιανική πώληση, όλες οι παρτί- 

δες χελιών (εγχώριων, κοινοτικών) να είναι ανιχνεύσιμες 
σε όλα τα στάδια παραγωγής επεξεργασίας, διανομής 
εμπορίας από την αλίευση ή την καλλιέργειά τους έως 
την λιανική πώληση. 

Ειδικότερα τα φυσικά ή νομικά πρόσωπα που πραγ¬ 
ματοποιούν οποιοδήποτε στάδιο παραγωγής, μεταποί¬ 
ησης, εμπορίας και διανομής των χελιών (ως προϊόντων 
αλιείας και υδατοκαλλιέργειας) μέχρι τις αλυσίδες λια¬ 
νικής πώλησης, εφαρμόζουν συστήματα και διαδικασίες 
για την αναγνώριση των φυσικών ή νομικών προσώπων 
από τα οποία έχουν προμηθευτεί παρτίδες χελιών κα¬ 
θώς και αυτά στα οποία έχουν προμηθεύσει τα προϊό¬ 
ντα τους. Τα στοιχεία αυτά τίθενται στη διάθεση των 
αρμοδίων αρχών κατόπιν σχετικού αιτήματος. 

Απαγορεύεται εντός της χώρας, η διακίνηση και 
εμπορία χελιού από τους μισθωτές αλιευτικών εκμε¬ 
ταλλεύσεων, υδατοκαλλιεργητές χελιού και πρώτους 
αγοραστές, που δεν συνοδεύεται, εκτός των άλλων 
απαραίτητων παραστατικών και από το κατά περίπτω¬ 
ση Πρωτόκολλο Απελευθέρωσης και τη Βεβαίωση του 
νομίμου της αλιείας ή εκτροφής. 

Γ. ΠΑΡΑΒΑΣΕΙΣ-ΚΥΡΩΣΕΙΣ 

Οι παραβάτες των διατάξεων της παρούσης τιμω¬ 
ρούνται με τις διοικητικές ποινές, όπως αυτές ορίζο¬ 
νται στο δεύτερο εδάφιο της παρ. 2 του άρθρου 9 του 
Ν.2732/1999, (ΦΕΚ154/30-07-1999) στους όρους των συμ¬ 
βάσεων και των μισθώσεων των δημόσιων ιχθυοτροφεί¬ 
ων και στο άρθρο 48 του Ν.2538/97 (ΦΕΚ 242 Α?1-12-97) 

Δ. Η απόφαση αυτή ισχύει από τη δημοσίευσή της 
στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2013 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθ. οικ. 14916/1057 (2) 

Όροι, προϋποθέσεις και διαδικασία για την εξουσιο¬ 
δότηση Σταθμών Ελέγχου ΑΤΡ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) του άρθρου δεύτερου του Ν. 2006/1992 (ΦΕΚ 11/ 
Α'/1992) «Κύρωση Ευρωπαϊκής Συμφωνίας για τις δι¬ 
εθνείς μεταφορές ευπαθών τροφίμων και για τον ει¬ 
δικό εξοπλισμό που θα χρησιμοποιείται γϊ αυτές τις 
μεταφορές (ΑΤΡ) που υπογράφηκε στη Γενεύη την 1η 
Σεπτεμβρίου 1970», 

β) του άρθρου 2 του Ν. 3897/2010 (ΦΕΚ 208/Α72010) 
«Σύσταση Εθνικού Συμβουλίου Οδικής Ασφάλειας και 
Γενικής Διεύθυνσης Οδικής Ασφάλειας, εποπτεία και 
βελτίωση του θεσμού του τεχνικού ελέγχου οχημά¬ 
των για την προαγωγή της Οδικής Ασφάλειας και την 
προστασία του περιβάλλοντος, κύρωση Σύμβασης με¬ 
ταξύ του Ελληνικού Δημοσίου και Ο.Α.Σ.Θ. και άλλες 
διατάξεις», 

γ) του άρθρου 90 του «Κώδικα Νομοθεσίας για την 
κυβέρνηση και τα κυβερνητικά όργανα» όπως κωδικο- 


ποιήθηκε με το άρθρο πρώτο του Π.Δ. 63/2005 (ΦΕΚ 
98/Α72005), 

δ) της υπ’ αριθμ. Υ345/27-6-2011 απόφασης του Πρω¬ 
θυπουργού (ΦΕΚ 1510/Β72011) «Καθορισμός σειράς τάξης 
των Υπουργείων», 

ε) του άρθρου 1 του Π.Δ. 85/2012 (ΦΕΚ 141/Α72012) 
«Ίδρυση και μετονομασία Υπουργείων, μεταφορά και 
κατάργηση υπηρεσιών», 

στ) του Π.Δ. 86/2012 (ΦΕΚ 141/Α72012) «Διορισμός 
Υπουργών, Αναπληρωτών Υπουργών και Υφυπουργών», 

ζ) του άρθρου 4 του Π.Δ. 117/2012 (ΦΕΚ 202/Α72012) 
«Σύσταση, συγχώνευση και μετονομασία Γ ενικών Γ ραμ- 
ματειών του Υπουργείου Ανάπτυξης, Ανταγωνιστικότη¬ 
τας, Υποδομών, Μεταφορών και Δικτύων», 

η) της υπ’ αριθμ. Υ43/5-7-2012 απόφασης του Πρωθυ¬ 
πουργού (ΦΕΚ 2094/Β72012) «Καθορισμός αρμοδιοτήτων 
του Αναπληρωτή Υπουργού Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων Σταύρου 
Καλογιάννη», 

θ) της παρ. 1 του Προσαρτήματος 1 του Παραρτήμα¬ 
τος 1 της κοινής υπουργικής απόφασης οικ. 57687/5114/ 
27-12-2011 (ΦΕΚ 70/Β'/2012) «Αποδοχή της Συμφωνίας 
για τις διεθνείς μεταφορές ευπαθών τροφίμων και για 
τον ειδικό εξοπλισμό που θα χρησιμοποιείται γϊ αυτές 
τις μεταφορές (ΑΤΡ) όπως υπογράφηκε στη Γ ενεύη την 
1η Σεπτεμβρίου 1970, και τροποποιήθηκε και ισχύει την 
2η Ιανουάριου». 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Πεδίο εφαρμογής 

Η παρούσα απόφαση αφορά στους όρους, στις προ¬ 
ϋποθέσεις και στη διαδικασία για την εξουσιοδότηση 
των Σταθμών Ελέγχου ΑΤΡ προκειμένου να διενεργούν 
ελέγχους και δοκιμές σύμφωνα με τις διατάξεις της Συμ¬ 
φωνίας ΑΤΡ, καθώς και να εκδίδουν τις Εκθέσεις Ελέγχου 
ΑΤΡ και τα Πιστοποιητικά ΑΤΡ που απορρέουν από αυτή. 

Αρθρο 2 

Ορισμοί 

«Συμφωνία ΑΤΡ»: είναι η Συμφωνία για τις διεθνείς 
μεταφορές ευπαθών τροφίμων και για τον ειδικό εξο¬ 
πλισμό που θα χρησιμοποιείται γϊ αυτές τις μεταφορές 
(ΑΤΡ) η οποία υπεγράφη στην Γενεύη την 1η Σεπτεμ¬ 
βρίου 1970, κυρώθηκε με το Ν. 2006/1992 (ΦΕΚ Α' 11) και 
τελευταία ισχύουσα αναθεώρησή της έγινε αποδεκτή 
στο εθνικό δίκαιο με την κοινή υπουργική απόφαση οικ. 
57687/5114/2012 (ΦΕΚ 70/Β72012) απόφαση των Υπουρ¬ 
γών Εξωτερικών, Υποδομών Μεταφορών και Δικτύων 
και Αγροτικής Ανάπτυξης και Τροφίμων. 

«Σταθμοί ελέγχου ΑΤΡ» είναι φορείς εξουσιοδοτημέ¬ 
νοι από το Υπουργείο Ανάπτυξης, Ανταγωνιστικότητας, 
Υποδομών, Μεταφορών και Δικτύων (ΥΠ.ΑΝ.ΑΝ.Υ.ΜΕ.ΔΙ.) 
σύμφωνα με τα προβλεπόμενα στο άρθρο 3 της παρού¬ 
σας απόφασης για τη διενέργεια όλων των δοκιμών που 
προβλέπονται από τη Συμφωνία ΑΤΡ, την έκδοση των 
σχετικών εκθέσεων ελέγχου και Πιστοποιητικών ΑΤΡ. 

Αρθρο 3 

Όροι και προϋποθέσεις εξουσιοδότησης Σταθμών 
Ελέγχου ΑΤΡ 

Επιστημονικό εργαστήριο των τμημάτων Μηχανολό¬ 
γων ή Χημικών Μηχανικών ΑΕΙ ή άλλων παρεμφερούς 

ειδικότητας τμημάτων, ή φορέας ιδρυόμενος από τα 
εν λόγω τμήματα γι' αυτό το σκοπό με έδρα εντός της 
Ελληνικής Επικράτειας, μπορεί να υποβάλλει αίτηση για 
εξουσιοδότηση ως Σταθμός Ελέγχου ΑΤΡ στην αρμό¬ 
δια Υπηρεσία του ΥΠ.ΑΝ.ΑΝ.Υ.ΜΕ.ΔΙ., η οποία πρέπει να 
συνοδεύεται από τα εξής δικαιολογητικά: 

1. Γενική περιγραφή του σταθμού συμπεριλαμβανο¬ 
μένων σχεδίων των θερμοστατικών θαλάμων και του 
μηχανοστασίου στα οποία θα φαίνονται οι βασικές δι¬ 
αστάσεις του περιβάλλοντα χώρου, του σταθμού και 
του μονωμένου θαλάμου και τα σημεία εγκατάστασης 
των εναλλακτών θερμότητας. 

2. Πιστοποιητικό διαπίστευσης σε ισχύ κατά ΕΛΟΤ ΕΝ 
ΙδΟ /ΙΕΟ 17025:2005 όπως ισχύει από το Εθνικό Σύστημα 
Διαπίστευσης (ΕΣΥΔ) Α.Ε. με το οποίο θα τεκμηριώνεται 
η ικανότητα του Σταθμού Ελέγχων ΑΤΡ να πληροί τους 
όρους, τα κριτήρια, τις προϋποθέσεις και τις διατάξεις 
της Συμφωνίας ΑΤΡ για την διενέργεια των απαιτούμε- 
νων ελέγχων ΑΤΡ. Στο πιστοποιητικό διαπίστευσης θα 
πρέπει να αναγράφονται οι εξουσιοδοτημένοι υπεύθυνοι 
υπογραφής των εκθέσεων ελέγχου και Πιστοποιητικών 
ΑΤΡ. 

3. Σύνοψη της διαθέσιμης τεχνογνωσίας και εμπειρίας 
στο αντικείμενο της βιομηχανικής ψύξης και ελέγχου 
εξοπλισμών μεταφοράς ευπαθών τροφίμων ΑΤΡ (όπως 
αυτές τεκμηριώνονται με αναφορές σε Δημοσιεύσεις, 
συμμετοχές σε σχετικές Επιτροπές του Εξωτερικού Δι¬ 
εθνή Συνέδρια κ.λπ.). 

4. Οργανόγραμμα του Σταθμού Ελέγχου ΑΤΡ στο 
οποίο θα υπάρχουν τουλάχιστον οι εξής θέσεις: Προ¬ 
ϊστάμενος Μονάδας, Υπεύθυνος Μετρήσεων, Υπεύθυ¬ 
νος Ποιότητας. Οι θέσεις αυτές θα πρέπει να έχουν 
αναπληρωτές. Μπορούν να καλυφθούν όλες οι θέσεις 
από το ίδιο άτομο αλλά θα υπάρχουν τουλάχιστον δύο 
άτομα στον Σταθμό Ελέγχου ΑΤΡ που να πληρούν τα 
προσόντα για τις θέσεις αυτές. Τα προσόντα και τα 
αντικείμενα εργασίας για τις θέσεις αυτές είναι: 

α. Προϊστάμενος Μονάδας 

Αντικείμενο εργασίας: Οργάνωση, τεχνική και οικονο¬ 
μική διαχείριση της Μονάδας. Τεχνική και ποιοτική επί¬ 
βλεψη και εποπτεία των διενεργούμενων Ελέγχων ΑΤΡ, 
καθώς και του συστήματος διαχείρισης της Μονάδας, 
έκδοση και υπογραφή των Τεχνικών Εκθέσεων και των 
Πιστοποιητικών ΑΤΡ κατά περίπτωση, με αναπληρωτή 
αυτού τουλάχιστον τον Υπεύθυνο Μετρήσεων της Μο¬ 
νάδας. Σχέσεις με τρίτους. 

Απαιτούμενα προσόντα: Γνώση βιομηχανικών ψυκτικών 
εγκαταστάσεων. Τουλάχιστον πενταετή γνώση-εμπει- 
ρία διεξαγωγής εργαστηριακών μετρήσεων γενικά και 
ειδικά μετρήσεων και ελέγχων κατά ΑΤΡ την τελευ¬ 
ταία δεκαετία. Εργαστηριακή εμπειρία εφηρμοσμένης 
κατεύθυνσης. 

β. Υπεύθυνος Ποιότητας 

Αντικείμενο εργασίας: Σύστημα διασφάλισης ποιότη¬ 
τας Εργαστηρίου.'Εκδοση και υπογραφή των Τεχνικών 
Εκθέσεων και των Πιστοποιητικών ΑΤΡ. 

Απαιτούμενα προσόντα: Γνώση διαδικασιών διαπί¬ 
στευσης, σχετικών προτύπων ποιότητας και του ΙδΟ/ 
ΙΕΟ 17025, ανίχνευσης και υπολογισμών αβεβαιότητας 
και διαδικασιών εσωτερικών βαθμονομήσεων. Προσα¬ 
νατολισμένη εργαστηριακή και βιομηχανική εμπειρία. 
Τουλάχιστον πενταετή γνώση-εμπειρία διεξαγωγής ερ¬ 


γαστηριακών μετρήσεων γενικά και ειδικά μετρήσεων 
και ελέγχων κατά ΑΤΡ την τελευταία δεκαετία. 

γ. Υπεύθυνος Μετρήσεων 

Αντικείμενο εργασίας: Τεχνική επίβλεψη, εποπτεία 
και συντονισμός και κατά περίπτωση διεξαγωγή των 
ελέγχων και δοκιμών ΑΤΡ του Εργαστηρίου. Θέματα 
συντήρησης και επίλυσης Η/Μ προβλημάτων, βλαβών 
πρωτογενών και δευτερογενών ψυκτικών εγκαταστά¬ 
σεων και μετρητικών και ηλεκτρονικών συστημάτων 
του Εργαστηρίου.'Εκδοση και υπογραφή των Τεχνικών 
Εκθέσεων και των Πιστοποιητικών ΑΤΡ 

Απαιτούμενα προσόντα :Πείρα και γνώση μηχανο¬ 
λογικών, ηλεκτρολογικών, ηλεκτρονικών και ψυκτικών 
βιομηχανικών και εργαστηριακών εγκαταστάσεων και 
μετρητικών συστημάτων αυτών. Γνώση προγραμμάτων 
επεξεργασίας ηλεκτρονικών συστημάτων καταγραφής 
δεδομένων. Τουλάχιστον πενταετή γνώση-εμπειρία δι¬ 
εξαγωγής εργαστηριακών μετρήσεων γενικά και ειδι¬ 
κά μετρήσεων και ελέγχων κατά ΑΤΡ την τελευταία 
δεκαετία. 

Για τα παραπάνω προσόντα και των τριών θέσεων 
θα αποστέλλονται βιογραφικά σημειώματα για την τεκ¬ 
μηρίωση των οποίων η αρμόδια Υπηρεσία του ΥΠ.ΑΝ. 
ΑΝ.Υ.ΜΕ.ΔΙ. δύναται να ζητήσει επιπλέον επίσημα έγ¬ 
γραφα που να πιστοποιούν την εγκυρότητά τους, όπως: 

ί. Άδεια ασκήσεως επαγγέλματος από την αρμόδια 
δημόσια αρχή του εξουσιοδοτημένου υπεύθυνου υπο¬ 
γραφής Διπλωματούχου Μηχανολόγου ή Χημικού Μη¬ 
χανικού 

μ. Βεβαίωση προϋπηρεσίας από επιχείρηση του προ- 
αναφερόμενου τομέα εφόσον ο ενδιαφερόμενος απα¬ 
σχολείτο σε επιχείρηση με εξαρτημένη σχέση εργασίας. 
Στην περίπτωση αυτή η εν λόγω επιχείρηση θα πρέπει 
να διαθέτει στοιχεία που τεκμηριώνουν την απασχόλη¬ 
ση του ενδιαφερομένου (όπως κατάσταση εργαζομένων 
και αναγγελία πρόσληψής του). 

Πι. Υπεύθυνη δήλωση του ν.1599/86 με την οποία να 
δηλώνεται το είδος και η διάρκεια της αποκτηθείσας 
εμπειρίας εφόσον ο ενδιαφερόμενος είναι υπόχρεος 
απεικόνισης συναλλαγών. Ο ενδιαφερόμενος οφείλει να 
διαθέτει δικαιολογητικά στοιχεία που τεκμηριώνουν την 
εμπειρία του όπως στοιχεία για την έναρξη άσκησης 
επιτηδεύματος, συμβάσεις έργου θεωρημένες από την 
αρμόδια Δ.Ο.Υ., αντίγραφα φορολογικών δηλώσεων της 
πενταετίας για την οποία δηλώνεται η προϋπηρεσία και 
κατάσταση τιμολογίων στην οποία να αναγράφονται: οι 
ημερομηνίες έκδοσης, ο αριθμός και η αξία των τιμολο¬ 
γίων, από τα οποία να προκύπτει συνεχής ενασχόληση 
με το σχετικό αντικείμενο. 

Άρθρο 4 

Υποχρεώσεις Σταθμών Ελέγχου ΑΤΡ 

1. Ο Σταθμός Ελέγχου ΑΤΡ θα κοινοποιεί στην αρμόδια 
Υπηρεσία του ΥΠ.ΑΝ.ΑΝ.Υ.ΜΕ.ΔΙ. ανά δίμηνο, συγκεντρω¬ 
τικό κατάλογο με τα εκδιδόμενα από αυτόν Πιστοποιη¬ 
τικά ΑΤΡ και θα διατηρεί έντυπο και ηλεκτρονικό αρχείο 
για χρονικό διάστημα δέκα ετών με όλα τα χορηγούμενα 
Πιστοποιητικά ΑΤΡ, τις εκθέσεις ελέγχου και κάθε σχε¬ 
τικό στοιχείο και, διαθέσιμα σε έλεγχο από την αρμόδια 
Υπηρεσία του ΥΠ.ΑΝ.ΑΝ.Υ.ΜΕ.ΔΙ εφόσον αυτό ζητηθεί. 

2. Σε περίπτωση οποιοσδήποτε ανανέωσης ή τροπο¬ 
ποίησης των υποβληθέντων δικαιολογητικών για εξου¬ 
σιοδότηση του άρθρου 3, ο Σταθμός ελέγχου ΑΤΡ θα 

ενημερώνει έγκαιρα την αρμόδια Υπηρεσία του ΥΠ.ΑΝ. 
ΑΝ.Υ.ΜΕ.ΔΙ. για την έγκριση εκ μέρους της, των κατά 
περίπτωση μεταβολών. 

Αρθρο 5 

Ισχύς και ανάκληση εξουσιοδότησης 

1. Η εξουσιοδότηση του Σταθμού Ελέγχου ΑΤΡ παρέ¬ 
χεται με απόφαση του Γενικού Γραμματέα Μεταφορών 
του ΥΠ.ΑΝ.ΑΝ.Υ.ΜΕ.ΔΙ., ύστερα από αξιολόγηση της αί¬ 
τησης του ενδιαφερομένου με τα συνημμένα σε αυτή 
δικαιολογητικά, κατόπιν αυτοψίας στις εγκαταστάσεις 
του και θετική εισήγηση της αρμόδιας Υπηρεσίας του 
ΥΠ.ΑΝ.ΑΝ.Υ.ΜΕ.ΔΙ. Η προαναφερόμενη αυτοψία διενερ- 
γείται από διμελή Επιτροπή που ορίζεται από τον Γ ε¬ 
νικό Διευθυντή Οδικής Ασφάλειας και αποτελείται από 
υπαλλήλους του ΥΠ.ΑΝ.ΑΝ.Υ.ΜΕ.ΔΙ. με εμπειρία στο αντι¬ 
κείμενο, τα έξοδα για την πραγματοποίηση της οποίας 
(μετακινήσεις και πιθανή διαμονή) βαρύνουν τον ενδι¬ 
αφερόμενο. Η εν λόγω εξουσιοδότηση ισχύει εφόσον 
καμία ουσιώδης μεταβολή δεν έχει συμβεί στους πλη- 
ρούμενους από αυτόν όρους εξουσιοδότησής του. 

2. Η εξουσιοδότηση του Σταθμού Ελέγχου ΑΤΡ ανακα¬ 
λείται με απόφαση του Γ ενικού Γ ραμματέα Μεταφορών 
του ΥΠ.ΑΝ.ΑΝ.Υ.ΜΕ.ΔΙ. έπειτα από αιτιολογημένη εισή¬ 
γηση της αρμόδιας Υπηρεσίας του ΥΠ.ΑΝ.ΑΝ.Υ.ΜΕ.ΔΙ.. 
Αιτία ανάκλησης της εξουσιοδότησης μπορεί να είναι η 
διαπίστωση ότι ο Σταθμός Ελέγχου ΑΤΡ δεν πληροί τις 
προϋποθέσεις του άρθρου 3 της παρούσας υπό τις οποίες 
εξουσιοδοτήθηκε (π.χ. λήξη διαπίστευσης του ΕΣΥΔ), δεν 
τηρεί τις αναφερόμενες στο άρθρο 4 υποχρεώσεις του 
και κάθε άλλη αιτία που τον καθιστά ανίκανο να διενεργεί 
ελέγχους σύμφωνα με τις διατάξεις της Συμφωνίας ΑΤΡ. 

3. Η αρμόδια Υπηρεσία του ΥΠ.ΑΝ.ΑΝ.Υ.ΜΕ.ΔΙ. μεριμνά 
για την ανάρτηση στην ιστοσελίδα του Υπουργείου επι- 
καιροποιημένου καταλόγου με τους εξουσιοδοτημένους 
Σταθμούς Ελέγχου ΑΤΡ καθώς και την διαβίβασή του 
στην αρμόδια Δ/νση της Οικονομικής Επιτροπής του 
ΟΗΕ για την Ευρώπη. Επίσης κοινοποιεί κάθε εξουσιο- 
δοτική πράξη Σταθμού Ελέγχου ΑΤΡ στις Δ/νσεις Με¬ 
ταφορών και Επικοινωνιών των Περιφερειακών Ενοτή¬ 
των καθώς και στα ΚΤΕΟ που διενεργούν περιοδικούς 
τεχνικούς ελέγχους οχημάτων μεταφοράς ευπαθών 
τροφίμων κατά ΑΤΡ, όλης της χώρας. 

Άρθρο 6 
Ισχύς 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 
-♦- 

Αριθμ. Απόφ 3 (3) 

Έγκριση υπερωριακής απασχόλησης υπαλλήλων του Δή¬ 
μου Παξών της υπηρεσίας καθαριότητας και Φωτισμού. 

Ο ΔΗΜΑΡΧΟΣ ΠΑΞΩΝ 

Έχοντας υπόψη: 

1. Τις διατάξεις της παρ. 1 του άρθρου 58 του 
Ν. 3852/2010. 


2. Τις διατάξεις των παρ. 2 και 3 του άρθρου 48 του 
Ν. 3584/07. 

3. Τις διατάξεις του άρθρου 20 του Ν. 4024/2011. 

4. Τις διατάξεις του άρθρου 45 του Ν. 4071/2012. 

5. Τις διατάξεις της παρ. 10 του άρθρου 12 του 
Ν. 2503/97. 

6. Τους υπηρετούντες υπαλλήλους στο Δήμο όπου 
στελεχώνουν την Υπηρεσία Καθαριότητας και Φωτισμού 
οι οποίο είναι μόνο τρεις (3). 

7. Τις υπηρεσιακές ανάγκες που δημιουργούνται καθ’ 
όλο το έτος και ιδιαιτέρως κατά την θερινή περίοδο λόγω 
αύξησης των επισκεπτών στο Νησί μας που, για την αντα¬ 
πόκριση των υπηρεσιακών αναγκών, επιβάλλεται η απα¬ 
σχόληση του προσωπικού της υπηρεσίας Καθαριότητας 
και Φωτισμού πέραν του κανονικού ωραρίου εργασίας. 

8. Ότι η δαπάνη που θα προκόψει από την ως άνω 
απασχόληση θα ανέλθει στο ποσό των 5.000,00, ευρώ 
και η προκύπτουσα σχετική δαπάνη δεν δύναται να 
υπερβαίνει κατά μήνα το ένα δωδέκατο (1/12) των εγ¬ 
γεγραμμένων πιστώσεων. 

9. Τους υπηρετούντες υπαλλήλους στο Δήμο όπου 
στελεχώνουν την Υπηρεσία Ύδρευσης οι οποίο είναι 
μόνο τρεις (3). 

10. Τις υπηρεσιακές ανάγκες που δημιουργούνται καθ 
όλο το έτος και ιδιαιτέρως κατά την θερινή περίοδο 
λόγω αύξησης των επισκεπτών στο Νησί μας που, και 
των υπηρεσιακών αναγκών, επιβάλλεται η απασχόληση 
του προσωπικού της υπηρεσίας Ύδρευσης πέραν του 
κανονικού ωραρίου εργασίας. 

11. Ότι η δαπάνη που θα προκύψει από την ως άνω 
απασχόληση θα ανέλθει στο ποσό των 3.000,00. ευρώ 
και η προκύπτουσα σχετική δαπάνη δεν δύναται να 
υπερβαίνει κατά μήνα το ένα δωδέκατο (1/12) των εγ¬ 
γεγραμμένων πιστώσεων. 

12. Η ανωτέρω δαπάνη θα αντιμετωπισθεί από τις 
πιστώσεις των ΚΑ 20.6012 και 25.6012 αντίστοιχα του 
Προϋπολογισμού του Δήμου, οικονομικού έτους 2013 
αποφασίζουμε: 

Εγκρίνουμε την υπερωριακή απασχόληση των (6) 
υπαλλήλων των ανωτέρω υπηρεσιών (Καθαριότητας- 
Φωτισμού και Ύδρευσης) του Δήμου Παξών, κατά το 
χρονικό διάστημα από 01/05/2013 έως 31/10/2013, για 
είκοσι (20) ώρες ανά υπάλληλο μηνιαίως με την προβλε- 
πόμενη από το Νόμο αποζημίωση, για την κάλυψη των 
προμνημονευόμενων υπηρεσιακών αναγκών του Δήμου. 

Η κατανομή των ωρών - η βεβαίωση απασχόλησης 
του προσωπικού, ως ανωτέρω, θα γίνεται κάθε φορά 
με απόφαση του Δημάρχου και ανάλογα με τις ανάγκες 
της Υπηρεσίας. 

Η απόφαση αυτή ισχύει για το έτος 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παξοί, 23 Ιανουάριου 2013 

Ο Δήμαρχος 
ΣΠΥΡΟΣ ΜΠΟΓΔΑΝΟΣ 

-♦- 

Αριθμ. απόφ 2 (4) 

Έγκριση υπερωριακής απασχόλησης υπαλλήλων 
του Δήμου Παξών. 

Ο ΔΗΜΑΡΧΟΣ ΠΑΞΩΝ 

Έχοντας υπόψη: 

1. Τις διατάξεις της παρ. 1 του άρθρου 58 του 
Ν. 3852/2010. 

2. Τις διατάξεις των παρ. 2 και 3 του άρθρου 48 του 
Ν. 3584/07. 

3. Τις διατάξεις του άρθρου 20 του Ν. 4024/2011. 

4. Τις διατάξεις του άρθρου 45 του Ν. 4071/2012. 

5. Τις διατάξεις της παρ. 10 του άρθρου 12 του 
Ν. 2503/97. 

6. Τους υπηρετούντες υπαλλήλους στο Δήμο όπου 
στελεχώνουν τις Διοικητικές και Οικονομικές Υπηρεσίες 
οι οποίο είναι μόνο πέντε( 5). 

7. Τις Διοικητικές υπηρεσιακές ανάγκες που δημιουρ- 
γούνται καθ όλο το έτος που, για την αντιμετώπιση 
τους, επιβάλλεται η απασχόληση του προσωπικού της 
υπηρεσίας Διοικητικής και Οικονομικής πέραν του κα¬ 
νονικού ωραρίου εργασίας. 

8. Ότι η δαπάνη που θα προκύψει από την ως άνω 
απασχόληση θα ανέλθει στο ποσό των 4.500,00. ευρώ 
και η προκύπτουσα σχετική δαπάνη δεν δύναται να 
υπερβαίνει κατά μήνα το ένα δωδέκατο (1/12) των εγ¬ 
γεγραμμένων πιστώσεων. 


Η ανωτέρω δαπάνη θα αντιμετωπισθεί από τις πιστώ¬ 
σεις των ΚΑ 10.6012 του Προϋπολογισμού του Δήμου, 
οικονομικού έτους 2013, αποφασίζουμε: 

Εγκρίνουμε την υπερωριακή απασχόληση των (5) 
υπαλλήλων των ανωτέρω υπηρεσιών του Δήμου Παξών, 
κατά το χρονικό διάστημα από δημοσίευσης της παρού¬ 
σας έως 31/12/2013, για είκοσι (20) ώρες ανά υπάλληλο 
μηνιαίως με την προβλεπόμενη από το Νόμο αποζημί¬ 
ωση, για την κάλυψη των προμνημονευόμενων υπηρε¬ 
σιακών αναγκών του Δήμου. 

Η κατανομή των ωρών - η βεβαίωση απασχόλησης 
του προσωπικού, ως ανωτέρω, θα γίνεται κάθε φορά 
με απόφαση του Δημάρχου και ανάλογα με τις ανάγκες 
της Υπηρεσίας. 

Η απόφαση αυτή ισχύει για το έτος 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παξοί, 15 Ιανουάριου 2013 

Ο Δήμαρχος 
ΣΠΥΡΟΣ ΜΠΟΓΔΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Η11ρ://νννννν.©1.9ΐ' - β-ιπαϊΙ: ννβόπΐ33ίβΓ.βΙ@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































